b'\n_START_ARTICLE_\nT-18\n_START_SECTION_\nZgodovina tanka\n_START_PARAGRAPH_\nTank je oblikoval profesor V. Zaslavsky, ki je delal v novem biroju. Tank je oblikoval po zgledu drugih uspe\xc5\xa1nih tankov. Motor, ki je imel 55 konjskih mo\xc4\x8di, je bil kopija motorja iz tanka Renault FT-17. Izdelovali pa so ga v tovarni AMO Factory. Top 37 mm je bil modificirana kopija francoskega topa Hotchkiss SA 18. _NEWLINE_Prototip imenovan T-16 je bil testiran junija leta 1927. V juliju je bil z nekaj izbolj\xc5\xa1avami izbran za nadaljnjo proizvodnjo kot tank T-18. Tank se je izdeloval v tovarni Leningrad Obukhov Factory (kasneje preimenovano v Bolshevik Factory). Proizvodnja se je za\xc4\x8dela maja 1928. Pri prvih tridesetih tankih se je pokazala resna napaka, zato se je projekt med svojo proizvodnjo \xc5\xa1e nekajkrat ustavil in ponovno zagnal z izbolj\xc5\xa1avami. Med letoma 1929 in 1931 so naredili 960 tankov. _NEWLINE_Iz eksperimentalnega tanka T-16 je nastalo \xc5\xa1e nekaj tak\xc5\xa1nih tankov. Leta 1931 sta nastala tanka T-19 z 90 konjskimi mo\xc4\x8dmi in T-20 z 60 konjskimi mo\xc4\x8dmi.'